ผู้เชี่ยวชาญเรียกร้อง ให้มีการติดฉลากบอกปริมาณคาเฟอีน ที่ข้างขวด ของบรรดาเคื่องดื่มชูกำลัง
ผู้เชี่ยวชาญด้านการติดยา กำลังเรียกร้องให้บรรดาผู้ผลิตเครื่องดื่มชูกำลังทั้งหลาย ติดฉลากบอกปริมาณคาเฟอีน และส่วนผสมอื่นๆ ให้ชัดเจนไว้ที
บรรดาเครื่องดื่มชูกำลังทั้งหลายมีวัตถุประสงค์ในการช่วยให้ผู้คนมีกำลังวังชา และสมองแจ่มใสตัวอย่างของผลิตภัณฑ์ดังกล่าวมีมากมายเช่น RedBull, Monster, Ripped Force, Speed Stack และ 5 Hour Energyเครื่องดื่มประเภทนี้จะดึงดูดบรรดาวัยรุ่นซึ่งมักจะเติมพลังงานด้วยคาเฟอีนเป็นหลัก คุณ Chad Reissig นักวิจัยด้านการแพทย์แห่งมหาวิทยาลัยจอห์นส์ ฮ็อบสกินส์ ที่บัลติมอร์ รัฐแมรี่แลนด์ กำลังศึกษาเกี่ยวกับเรื่องการติดยาอยู่ เขากล่าวว่าคณะผู้ร่วมงานของเขา สนใจในเรื่องการศึกษาเกี่ยวกับเครื่องดื่มชูกำลังเพราะเป็นสินค้าที่ได้รับความนิยมอย่างมาก ในช่วงไม่กี่ปีที่ผ่านมา เขากล่าวต่อไปว่านักวิจัยพบประเด็นสำคัญ 3ประเด็นเกี่ยวกับเครื่องดื่มประเภทนี้ ข้อแรก มีเครื่องดื่มชูกำลังหลายร้อยยี่ห้อ ในประเทศใหญ่ๆ ข้อที่สองเครื่องดื่มประเภทนี้ ไม่ได้ติดฉลากที่บอกข้อมูลต่างๆ อย่างเพียงพอ และข้อที่สามปริมาณคาเฟอีนของแต่ละยี่ห้อมีมากน้อยแตกต่างกันไปบางยี่ห้อมีปริมาณคาเฟอีนน้อยนิดเพียง 50 มิลลิกรัม ส่วนบางยี่ห้อ ก็มีมากถึง 500 มิลลิกรัมเลยทีเดียว ส่วนกาแฟต้มยี่ห้อสตาร์บัคส์1 แก้ว มีปริมาณคาเฟอีน 330 มิลลิกรัม ใน 473มิลลิลิตร เครื่องดื่มชูกำลังบางชนิดประกอบด้วยการผสมผสานของส่วนประกอบที่เรียกว่าเป็น สารที่ให้พลังงาน เช่น เทารีนกัวรานา และ อิโนสซิทอล ซึ่งเป็นสารจากธรรมชาติ แต่คุณ Chad Reissigนักวิจัยจากมหาวิทยาลัยจอห์นส์ ฮ็อบสกิน กล่าวว่านักวิทยาศาสตร์ไม่มีความรู้มากนักเกี่ยวกับเครื่องดื่มให้พลังงาน ว่ามีปฏิกิริยาต่อคาเฟอีนอย่างไรบ้างและที่แย่ไปกว่านั้น เครื่องดื่มเหล่านี้ ไม่ได้บอกปริมาณของส่วนผสมต่างๆ เอาไว้ มีคนบางคนที่ดื่มเครื่องดื่มให้พลังงานผสมกับเครื่องดื่มที่มีอัลกอฮอล์ พวกเขาคิดว่าจะสามารถดื่มเครื่องดื่ม ที่มีอัลกอฮอล์ได้มากขึ้นโดยที่ไม่มีผลกระทบใดๆ อย่างไรก็ตาม การศึกษาชี้ว่าคนเหล่านั้นยังคงอยู่ใต้อิทธิพลของอัลกอฮอล์ หรือคงยังมึนเมาได้ แม้ว่าจะไม่รู้สึกตัวก็ตาม อย่างไรก็ตามผู้ผลิตเครื่องดื่มชูกำลังบางราย ติดฉลากคำเตือนไว้ข้างขวด อย่างเช่นเครื่องดื่มให้พลังงานแบบช็อตยี่ห้อหนึ่งซึ่งเป็นเครื่องดื่มให้พลังงานแบบที่ขวดเล็ก แต่มีปริมาณเข้มข้น เตือนว่าหญิงมีครรภ์มารดาให้ที่นมบุตร หรือเด็กที่อายุต่ำกว่า 12ปี ไม่ควรดื่มเครื่องดื่มนี้ นอกจากนี้ยังแนะนำให้จำกัดปริมาณเครื่องดื่มที่มีคาเฟอีนและควรดื่มแค่ครึ่งขวดเท่านั้น ถ้าต้องการให้ได้ปริมาณพลังงานที่เหมาะสม คณะนักวิจัยที่คณะแพทย์ศาสตร์มหาวิทยาลัยจอห์นส์ ฮ็อบสกินส์ เพิ่งจะตีพิมพ์รายงานเรื่องนี้ ในวารสาร Drug and Alcohol Dependence พวกเขาแนะนำว่า ผู้ผลิตควรจะติดฉลากบอกปริมาณคาเฟอีน และส่วนผสมอื่นๆอย่างชัดเจนไว้ที่ข้างขวด และตอนนี้บรรดานักวิจัย กำลังพยายามค้นหาวัยรุ่นที่มีประสบการณ์เลวร้ายหลังจากที่ดื่มเครื่องดื่มประเภทนี้